Folketing
2000-05-26

Det har jo været en lang proces med L 63, men vi må også sige, at resultatet er såmænd blevet ganske udmærket. Jeg vil dog sige, at vi havde gerne set, at forretningerne havde fået mulighed for at tage højde for den risiko, som de ansatte er udsat for ved at ligge med kontanter om aftenen og om natten. Vi havde gerne set nogle begrænsninger i forretningernes pligt til at tage imod kontanter mellem kl. 20 om aftenen og kl. 5 om morgenen. Det har et flertal ikke ønsket, men har dog været åbne over for, at vi kunne tage nogle drøftelser senere hen, og vi er glade for, at vi kan vende tilbage til sagen.